Den Vest-Sjællandske Avis, 1828-12-27
Rygterne om Don Miguels Befindende ere modsigende. Et siger han er død og et andet han er i Bedring. Saameget skal imidlertid være vist at han skal have underskrevet et Dokument som indeholder, at i Tilfælde af hans Død skal hans Moder udnævnes til Chef for Regentskabet. Man skriver fra London: at det herskende Apostoliske Partie i Lissabon er meget virksom for at forskaffe den unge 17aarige Prins Gabriel Sebastian af Braganza, en Søn af den afdøde Prins Carl Anton Pedro af Spanien, og den endnu levende ældste Datter af den forrige Konge af Portugal, (Don Pedro og Don Miguels Søster) Maria Theresia, den Portugisiske Throne i det Tilfælde, at Don Miguel skulde døe, og at udelukke den Brasilianske Linie derfra, saa at han skulde blive proclameret til Konge under Dronningens Regentskab. Jngen Person i den Portugisiske Familie kunde være mere ønskelig for dette Partie end den unge Don Sebastian, som er opdraget i den Spanske Apostolicismus Skole, og under sin Moders og Clerefiets ved det Spanske Hofs Bestyrelse, som aldrig har ophørt med at dirigere de Bevægelser, som kunde lede til en Omstyrtelse af den nærværende Tingenes Orden i Portugal. Han kunde ikke heller beskyldes for at have overtraadt den aflagte Eed, som Don Miguel, og selv Navnet Sebastian har en stor Jnterresse for det Portugiske Folk, og vilde Keiseren af Brasilien opgive sine Fordringer og Don Sebastian kom til at ægte Maria da Gloria, saa var hele Sagen bielagt. Men Keiseren af Brasilien er ikke saa let at bøie; de nyeste Efterretninger derfra melde: at den Brasilianske Hoftidende meddeler Don Miguels Dekreter for at vise hvilken sørgelig Tilstand der finder Sted i Portugal og hvilken hævngierrig Aand der bestæler den nye Regiering. Keiseren har paa sin Fødselsdag den 12te Octbr., som blev glimrende celebreret i Rio Janeiro, skiænket sine Gesandter i Europa, Marqvien af Barbacena og Palmella Ordener, og opholet Visconden af Jtabayana til Rigets Grande. Men den Brittiske Ambassadeur Lord Strangford er den 16de steget i Land, og det kommer nu an paa om han vil kunne formaae Keiseren til at forandre sin Beslutning. – Glædeligt er det at man erfarer at Congressen i Sta Fee har ratificeret, Fredstractaten med Buenos Ayres, og at den langvarige Krig er saaledes ophørt. Blokaden, for Platafloden er allerede ophævet. – Den Engelske Regiering har forviist de Portugisiske Constitutionelle Flygtninge fra Plymouth, fordi de havde gjort militaine Forberedelser til et Angreb paa Portugal, de ville nu begive sig til Rio Janeiro under Engelsk Eskorte. Gen. Stubs har i den Anledning udstædet en Proclamation til de constitutionelle Portugisere, hvori han siger at han haaber der at finde en omfattende og solid Basis for Operationer, som skulle tilveiebringe, Erkiendelser og Rettigheder, som ere blevne traadte under Fødderne af Faktionens og Usurpationens Aand. Det Portugisiske Tidsskrift den constitutionelle Roialist, erklærer at den ikke omtvivler at disse Flygtninge ville om kort Tid igien forlade Brasilien for at kjæmpe for Kongen og for Æren. - Hs. Maj. Kongen af Engelland har den 9de i en bedækket Vogn begivet sig til Slottet Vindsor, hvor han vil tilbringe Vinteren. Siden han er ankommen til Slottet har han beskiæftiget sig med at tage dets nye Jndretninger i Øiesyn og med Musik. Slottets Bygmester Hr. Vygtville har han slaget til Ridder. - Kornpriserne stige atter i Londan; den Engelske Tilførsel er ubetydelig, det meeste ankommer fra Udlandet. J Paris bliver Brødet bestandig dyrere; Regieringen maae aabne sine Reservemagaziner for at afhielpe Nøden. - Det Engelske Blad Coureren priser Frankeriges lykkelige Forfatning som arbeider sig frem til en høi Grad af Velstand under et System, som forbinder Frihed med Legitimitet. Det usikkre Rygte er i Omløb, at Frankerige vil til Foraaret angribe Algier med en Expedition af 40,000 Md.